**Pielikums Nr.2**

**TEHNISKĀ SPECIFIKĀCIJA**

1. **Apdrošināmie objekti**

Apdrošināšanas līguma priekšmets ir Koknese novada pašvaldības iestāžu īpašumā, valdījumā un lietojumā esošā nekustamā un kustamā īpašuma apdrošināšana

Apdrošināt paredzēts pasūtītāja kustamo un nekustamo īpašumu kas ir norādīts šai tehniskai specifikācijai pievienotajā tabulā. Šīs cenu aptaujas ietvaros jēdziens „ēka” iekļauj sevī visus konstruktīvos elementus un to sastāvdaļas, ieskaitot iekšējo un ārējo apdari, stiklojumu, durvis, vārtus, kāpnes, liftus un citus projektā minētos un ēkā uzstādītos objektus, apkures un dzesēšanas, ūdens un kanalizācijas, ventilācijas, vadības un sakaru sistēmas, teritorijas labiekārtojumu, kā arī citas inženiertehniskās komunikācijas, ieskaitot kabeļus, caurules, dūmvadus un tvertnes, kā arī pie ēkas fiksētas ūdens notekas, apkures, naftas, gāzes un tvaika caurules un elektriskos kabeļus līdz to savienojuma vietai ar publiskajiem tīkliem. Par kustamo īpašumu – mantu, tiek uzskatītas tehnoloģiskās iekārtas, darbagaldi, aprīkojums, inventārs, krājumi, datortehnika, mēbeles, biroja tehnika, u.c. pasūtītāja kustamo mantu.

Apdrošinātājs lēmumu par apdrošināšanas atlīdzības izmaksu pieņem 7 (septiņu) dienu laikā, no apdrošināšanas atlīdzības pieteikuma saņemšanas un nepieciešamo dokumentu iesniegšanas dienas.

Apdrošinot nekustamo īpašumu, automātiski tiek apdrošinātas stacionāri piestiprinātas reklāmas izkārtnes, antenas, videonovērošanas kameras.

Polišu darbības termiņš 24 (divdesmit četri) mēneši no dienas pēc iepriekšējās apdrošināšanas polises beigu termiņa datuma.

Cenu aptaujas vērtēšanas kritērijs. Apdrošināšanas līgums tiks slēgts ar pretendentu, kura piedāvājums būs ar zemāko cenu, ievērojot visas tehniskās prasības.

1. **Apdrošinājuma summas**

2.1. Nekustāmo īpašumu paredzēts apdrošināt tā atjaunošanas vērtībā atbilstoši norādītajām vērtībām.

2.2. Kustāmo īpašumu ir paredzēts apdrošināt tā aizvietošanas vērtībā, kas ir norādīts šai tehniskai specifikācijai pievienotajā tabulā.

1. **Apdrošināmie riski**
   * Ugunsgrēks, eksplozija, zibens spēriens, lidaparātu, to kravas krišana, gāzes un tvaika sprādzieni;
   * Nepārtraukta snigšana, koku mastu, stabu un citu krītošu objektu uzkrišana;
   * Vētras, krusas postījumi, plūdi, viesulis, orkāns, zemestrīces un citas dabas stihiskās nelaimes;
   * Ūdens apgādes, apkures, kanalizācijas un ugunsdzēsības sistēmu avārijas;
   * Škidruma vai tvaika noplūde;
   * Stiklojuma bojājumi.
   * Sadursme ar transporta līdzekli.
   * Bojājumi, kas radušies dēļ trešo personu darbības vai bezdarbības vai trešo personu ļaunprātīgas rīcības (zādzība ar ielaušanos, laupīšana, ļaunprātīgi bojājumi).
2. **Pašrisks**

Nekustamo īpašumu apdrošināšanai pašrisks par katru apdrošināšanas gadījumu ir 140 (viens simts četrdesmit eiro) EUR. Pašriskam par vienu apdrošināšanas gadījumu nav jāsummējas dažādiem objektiem un tam jābūt vienādam ar 140 (viens simts četrdesmit eiro) EUR. Pašriskam nav jābūt atkarīgam no zaudējuma summas (procentuālais pašrisks).

Kustamo īpašumu apdrošināšanai pašrisks ir 10% no kopējās zaudējuma summas.

1. **Apakšlimiti**

Apdrošināšanas atlīdzība nedrīkst būt ierobežota ar jebkādiem apakšlimitiem atsevišķiem riskiem un/vai objektiem, tā var būt ierobežota tikai ar bojātā objekta apdrošinājuma summu.

1. **PVN**

Apdrošināšanas atlīdzība tiks maksāta iekļaujot PVN.

1. **Remonta darbi**

Apdrošināšanas segumam jābūt spēkā pašreizējo remontdarbu, kas neparedz iejaukšanu nesošās konstrukcijās, laikā.

**8. Papildus apdrošināmi:**

* Izdevumi glābšanas un attīrīšanas darbu veikšanai;
* Zaudējumi teritorijas labiekārtojumam;
* Zaudējumi ārējām inženierkomunikācijām.

**9. Par jaunu nekustamo īpašumu apdrošināšanu**

Iegādājoties jaunus nekustamos īpašumus vai papildina apdrošināšanas objektu sarakstu pēc apdrošināšanas līguma noslēgšanas, nodrošināt, ka netiek mainīti līguma nosacījumi. Ja tiek konstatēts, ka jaunu nekustamo īpašumu apdrošināšanai norādītā gada apdrošināšanas prēmijas summa nav līdzvērtīga piedāvājumā norādītajai, pasūtītājs ir tiesīgs slēgt līgumu attiecīgā nekustamā īpašuma apdrošināšanai ar citu apdrošināšanas akciju sabiedrību.